România nu va atinge ținta de 10 milioane de persoane vaccinate până la finalul lunii iulie. Rafila spune care ar fi soluția.
Alexandru Rafila a declarat că ținta de 10 milioane de persoane vaccinate la finalul lunii iulie nu ar fi posibilă dacă în următoarea perioadă scade numărul de solicitanți. Rafila a mai spus că este nevoie de o campanie de informare care să ajungă la toate zonele sociale. Medicul și deputatul PSD a vorbit și despre situația AstraZeneca, afirmând că "Lumea trebuie să înțeleagă că vaccinarea este o șansă".
Ținta de 10 milioane de persoane vaccinate în România la finele lunii iulie s-ar putea îndepărta în condițiile în care în următoarea perioadă s-ar putea înregistra o inversare a tendinței și o scădere a numărului de solicitanți, a declarat duminică medicul Alexandru Rafila la Digi24.Rafila spune că în această situație ar putea dispărea listele de așteptare și vaccinarea s-ar putea face la liber."31 iulie este o dată bună pentru vacanțe, dar nu pentru ținta de 10 milioane de vaccinați", a spus Rafila.Campanie de informare targetată privind nevoia e vaccinare, pentru toate zonele socialeMedicul și deputatul PSD spune că este nevoie de o campanie de informare targetată privind nevoia de vaccinare, care să atingă toate zonele sociale.Rafila a vorbit și de a doua situație care afectează procesul vaccinării, cea a produsului AstraZeneca. "Lumea trebuie să înțeleagă că vaccinarea este o șansă", a spus medicul, care a oferit exemplul unei reacții adverse la aspirină, hemoragia digestivă, care are o frecvență mai mare decât reacțiile la vaccinul AstraZeneca."Este nevoie de o strategie de comunicare comună la nivelul UE pentru abordarea situației cu AstraZeneca. Crește neîncrederea populației și nu ne dăm seama în ce situație favorabilă suntem, în condițiile în care în mai puțin de un an marii producători au venit cu patru vaccinuri", a spus Rafila.Rafila spune că în România nu au apărut cazuri de tromboze după 400.000 de doze AstraZeneca administrate.Ținta de 10 milioane de persoane vaccinate a fost avansată de premierul Florin Cîțu și ar permite o redeschidere în totalitate a economiei.Premierul a spus că în aprilie sunt așteptate 8,3 milioane de doze de vaccin, iar la finele lunii mai un scenariu pesimist indică vaccinarea a 5 milioane de persoane, iar unul optimist vaccinarea a 6,5 milioane de persoane. 5 milioane de persoane reprezintă 35% dintre adulți, procent care face posibilă o revenire a economiei.